Ministru kabineta rīkojuma projekta

**"Par finansējuma piešķiršanu ministrijām (centrālajām valsts iestādēm) *euro* ieviešanas izdevumu segšanai" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums |  Saskaņā ar Informatīvā ziņojuma "Par laika periodā no 2011.gada 1.augusta līdz 2012.gada 31.janvārim paveiktajiem un nākošajā atskaites periodā plānotajiem uzdevumiem Eiropas vienotās valūtas ieviešanai Latvijā" II sadaļā "Nākamajā pārskata periodā plānotie uzdevumi" 4.punktā noteikto, Eiro projekta vadības komitejai dots uzdevums pārskata periodā (no 2012.gada 1.februāra līdz 2012.gada 31.jūlijam) 2013.gada budžeta izveides procesā aktualizēt uz valsts budžetu attiecināmās *euro* ieviešanas izmaksas 2013.–2014.gadam. |
|  2. |  Pašreizējā situācija un problēmas |  Ar 2006.gada 6.marta Ministru kabineta rīkojumu Nr.148 "Par Latvijas Nacionālo eiro ieviešanas plānu" tika apstiprināts Latvijas Nacionālais eiroieviešanas plāns. Latvijas Nacionālā eiro ieviešanas plāna 1.pielikumā "Pasākumu plāns Eiropas vienotās valūtas ieviešanai Latvijā" (turpmāk – Pasākumu plāns) Valsts administrācijas darba grupai Juridisko jautājumu sadaļā viens no uzdotajiem pasākumiem ir izstrādāt likumprojektu "*Euro* ieviešanas likums" (turpmāk – likumprojekts), lai regulētu ar *euro* ieviešanu saistītos vispārīgos jautājumus. 2011.gadā tika apkopoti indikatīvie izdevumi saistībā ar *euro* ieviešanu Latvijā un apstiprināti ar Ministru kabineta 2011.gada 7.novembra rīkojumu Nr.579 (protokols Nr.62 56.§) "Par ilgtermiņa saistību uzņemšanos 2013.-2014.gadam Latvijas Nacionālā *euro* ieviešanas plānā paredzēto pasākumu finansēšanai un to ieļaušanu likumprojektā "Par valsts budžetu 2012.gadam"", plānojot finansējumu 74.resora 03.00.00 programmā "Latvijas Nacionālā *euro* ieviešanas plāna pasākumi" 8 713 381 latu apmērā, t.i.,2013.gadam – 5 787 995 lati un2014.gadam – 2 925 386 lati.  Atbilstoši Ministru kabineta 2012.gada 20.marta sēdē nolemtajam (protokols Nr.16, 32.§) un saskaņā ar Pasākumu plānā un likumprojekta noteikto tika atkārtoti izvērtētas ar *euro* ieviešanu saistītās izmaksas 2013.-2014.gadam. Atbilstoši ministriju (centrālo valsts iestāžu) iesniegtajiem precizētajiem aprēķiniem, kopējais nepieciešamais finansējums ir 8 391 528 lati, t.sk. pa gadiem,2013.gadam – 7 114 254 lati un2014.gadam – 1 277 274 lati. |
|  3. |  Saistītie politikas ietekmes novērtējumi un pētījumi |  Šo jomu neskar. |
|  4. |  Tiesiskā regulējuma mērķis un būtība: |  Finanšu ministrija, aktualizējot *euro* ieviešanas izdevumu apjomu no *Euro* projekta darba grupām, kā arī pamatojoties uz likumprojekta izstrādes procesā saņemto informāciju, ir izstrādājusi Ministru kabineta rīkojuma projektu „Par finansējuma piešķiršanu ministrijām (centrālajām valsts iestādēm) *euro* ieviešanas izdevumu segšanai” (turpmāk – rīkojuma projekts). Rīkojuma projekts paredz 2013.gada budžeta izveides procesā aktualizēt uz valsts budžetu attiecināmās *euro* ieviešanas izmaksas 2013.-2014. gadam, lai *euro* ieviešanas procesā nepieļautu ar *euro* ieviešanu nesaistītu izmaksu finansēšanu. |
|  5. |  Projekta izstrādē iesaistītās institūcijas |  Ar mērķi nodrošināt efektīvu eiro ieviešanas procesu Latvijā 2005.gada 18.jūlijā ar MK rīkojumu Nr.308 "Par vadības komitejas izveidošanu" tika izveidota Vadības komiteja, kuras pakļautībā strādā piecas darba grupas:1) Valsts administrācijas darba grupa (atjaunotais sastāvs apstiprināts 2012.gada 29.maijā ar Finanšu ministrijas rīkojumu Nr.273 "Par Valsts administrācijas darba grupas izveidošanu");2) Naudas un maksājumu darba grupa (atjaunotais sastāvs apstiprināts 2012.gada 21.maija ar Finanšu ministrijas rīkojumu Nr.255 "Par Naudas un maksājumu sistēmu darba grupas izveidošanu");3) Finanšu sistēmas darba grupa (atjaunotais sastāvs apstiprināts 2012.gada 21.maija ar Finanšu ministrijas rīkojumu Nr.254 "Par Finanšu sistēmas darba grupas izveidošanu";4) Nefinanšu uzņēmumu un patērētāju darba grupa (atjaunotais sastāvs ir apstiprināts ar 2012.gada 19.jūnija Ekonomikas ministrijas rīkojumu Nr.104. "Par grozījumiem Ekonomikas ministrijas 20.02.2012. rīkojumā Nr.35 "Par darba grupas "Nefinanšu uzņēmumi un patērētāji" izveidi"");5) Sabiedrības informēšanas un komunikācijas darba grupa (atjaunotais sastāvs apstiprināts 2012.gada 16.maijā ar Finanšu ministrijas rīkojumu Nr.231 "Par Sabiedrības informēšanas un komunikācijas darba grupas izveidošanu").Papildus minētajās Eiro projekta darba grupās pārstāvētajām ministrijām un to padotības iestādēm, izmaksas tika apkopotas arī no pārējām ministrijām un to padotības iestādēm, kā arī no pārējām centrālajām valsts iestādēm, t.i., Augstākās tiesas, Centrālās vēlēšanu komisijas, Korupcijas novēršanas un apkarošanas biroja, Nacionālās elektronisko plašsaziņas līdzekļu padomes, Pārresoru koordinācijas centra, Prokuratūras, Saeimas kancelejas, Satversmes tiesas, Tiesībsarga biroja, Valsts kancelejas, Valsts kontroles, Valsts prezidenta kancelejas, kā arī no valsts akciju sabiedrības "Latvijas Pasts". |
|  6. |  Iemesli, kādēļ netika nodrošināta sabiedrības līdzdalība |  Nav attiecināms. |
|  7. |  Cita informācija |  Nav. |

*Anotācijas II sadaļa nav attiecināma.*

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
|  **Rādītāji** |  **2012.gads** |  Turpmākie trīs gadi (tūkst. latu) |
|  2013.gads | 2014.gads | 2015.gads |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo 2012.gadu |  Izmaiņas, salīdzinot ar kārtējo 2012.gadu |  Izmaiņas, salīdzinot ar kārtējo 2012.gadu |
|  1 |  2 |  3 |  4 |  5 |  6 |
|  1. Budžeta ieņēmumi: |   0 |   0 |   0 | 0   | 0   |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   0 |   0 |   0 | 0   | 0   |
|  1.2. valsts speciālais budžets |   0 |   0 |   0 | 0   | 0   |
|  1.3. pašvaldību budžets |   0 |   0 |   0 | 0   | 0   |
|  2. Budžeta izdevumi: |   0 |   0 |  – 4 034,0 |  – 1 835,0 | 0   |
|  2.1. valsts pamatbudžets, ņemot vērā bāzē 2013.gadam ieplānotos izdevumus |   0 |   0 |  – 4 034,0 |  – 1 835,0 | 0   |
|  2.2. valsts speciālais budžets |   0 |   0 |   0 | 0   | 0   |
|  2.3. pašvaldību budžets |   0 |   0 |  Jautājums par pašvaldību budžetu tiks skatīts atsevišķā jautājumā MK  |  Jautājums par pašvaldību budžetu tiks skatīts atsevišķā jautājumā MK  | 0   |
|  3. Finansiālā ietekme: |   0 |   0 |   + 4 034,0 |  + 1 835,0 | 0   |
|  3.1. valsts pamatbudžets, ņemot vērā bāzē ieplānotos izdevumus |   0 |   0 |   + 4 034,0 |  + 1 835,0 | 0   |
|  3.2. speciālais budžets |   0 |   0 |   0 | 0   | 0   |
|  3.3. pašvaldību budžets |   0 |   0 |  Jautājums par pašvaldību budžetu tiks skatīts atsevišķā jautājumā MK  |  Jautājums par pašvaldību budžetu tiks skatīts atsevišķā jautājumā MK  | 0   |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  X |   0 |   0 |  0   |  0   |
|   0 |   0 |  0   |  0   |
|   0 |   0 |  0   |  0   |
|  5. Precizēta finansiālā ietekme: |  X |   0 |  + 4 034,0 |  + 1 835,0 |  0   |
|  5.1. valsts pamatbudžets |   0 |  + 4 034,0 |  + 1 835,0 |  0   |
|  5.2. speciālais budžets |   0 |   0 |  0   |  0   |
|  5.3. pašvaldību budžets |   0 |  Jautājums par pašvaldību budžetu tiks skatīts atsevišķā jautājumā MK  |  Jautājums par pašvaldību budžetu tiks skatīts atsevišķā jautājumā MK  |  0   |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |    2011.gadā tika apkopoti indikatīvie izdevumi saistībā ar *euro* ieviešanu Latvijā un apstiprināti ar Ministru kabineta 2011.gada 7.novembra rīkojumu Nr.579 (protokols Nr.62 56.§) "Par ilgtermiņa saistību uzņemšanos 2013.-2014.gadam Latvijas Nacionālā eiroieviešanas plānā paredzēto pasākumu finansēšanai un to ieļaušanu likumprojektā "Par valsts budžetu 2012.gadam"", plānojot finansējumu 74.resora 03.00.00 programmā "Latvijas Nacionālā eiro ieviešanas plāna pasākumi" 8 713 381 latu apmērā, t.i.,2013.gadam – 5 787 995 lati un2014.gadam – 2 925 386 lati.  Atbilstoši Ministru kabineta 2012.gada 20.marta sēdē nolemtajam (protokols Nr.16, 32.§) un saskaņā ar Pasākumu plānā un likumprojekta noteikto tika atkārtoti izvērtētas ar *euro* ieviešanu saistītās izmaksas 2013.-2014.gadam. Atbilstoši ministriju (centrālo valsts iestāžu) iesniegtajiem precizētajiem aprēķiniem, kopējais nepieciešamais finansējums ir 8 391 528 lati, t.sk. pa gadiem,2013.gadam – 7 114 254 lati un2014.gadam – 1 277 274 lati. Vienlaicīgi ir plānota visu ar ministriju un citu centrālo valsts iestāžu informācijas sistēmu pielāgošanu *euro* valūtai izmaksu 4 257 301 latu apmērā segšana no Eiropas Reģionālā attīstības fonda (turpmāk – ERAF) līdzekļiem, papildus uzņemoties virssaistības 657 584 latu apmērā. Papildus ir plānota arī 50% ar komunikācijas pasākumu īstenošanu saistīto izmaksu (kopējie plānotie izdevumi 1 400 000 lati) segšana no Eiropas Komisijas Granta līguma *euro* komunikācijas pasākumiem.  Precizētie aprēķini liecina, ka ar *euro* ieviešanu saistīto izmaksu kopējais apjoms atbilstoši budžeta bāzē ieplānotajam ir nepieciešams par 5 868 997 latiem mazāks nekā sākotnēji plānots.Detalizētu ieņēmumu un izdevumu aprēķinu sk. rīkojuma projekta 1.pielikumā. |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija |  Pašvaldību izmaksas saistībā ar *euro* ieviešanu, t.i. informācijas sistēmu pielāgošanu, tiks apkopotas līdz š.g. 16.augustam. |

*Anotācijas IV, V un VI sadaļa – nav attiecināmas.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Plāna projekta izpildi nodrošinās iesaistītās institūcijas atbilstoši deleģētajiem uzdevumiem. |
|  2. |  Projekta izpildes ietekme uz pārvaldes funkcijām | Plāna projekta izpilde neietekmēs iesaistīto institūciju funkcijas, iesaistītās iestādes tām deleģētos uzdevumus veiks savu funkciju ietvaros. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Šo jomu neskar. |
|  6. |  Cita informācija | Nav. |

Finanšu ministrs A. Vilks

06.08.2012. 10:05

1303

I. Jermacāne

tālr.: 67095429, fakss: 67083830

Ilga.Jermacane@fm.gov.lv